Lee Navy M1895

KinnigBroDoareFuzuilhMont en-droTennata dre zorn, dre vorailh linennekMunisionoù6 mm Lee NavyProduerWinchester Repeating Arms CompanyMare produiñ1895-1902Skouerennoù produetWar-dro 20.000Mare implij1895-1911 (US Navy ha US Marine Corps)Perzhioù teknikelMas3,77 kgHirder1.213 mmHirder ar c'hanol710 mmHed-tenn efedus550 mHed-tenn d'ar muiañ1829 mTizh mont e-maez ar boledoù779 m/sEndalc'hKarger diabarzh 5 kartouchenn, pourvezet gant ul laonenn-gargañLezennRummad e Bro-C'hallD

Al Lee Navy M1895, en ur mod ofisiel en arme Lee Rifle, Model of 1895, Caliber 6mm, hag anavezet dindan anvioù all evel Lee Rifle pe Winchester-Lee Rifle, zo ur fuzuilh tennata dre zorn produet e 1895 gant Winchester evit an US Navy hag an US Marine Corps. Implijet e voe e-pad un nebeud bloavezhioù hepken.

 Istor 
E eil hanter an XIX kantved e krogas morluoù er bed da sevel muioc'h-mui a listri-tarzher, hag a oa bagoù marc'hadmatoc'h ha moanoc'h o hobregon. Sevel a reas neuze ar soñj da bourveziañ an droadegiezh war vourzh ar bagoù gant armoù-skoaz dezhe bannadelloù prim a-walc'h evit klask toullañ an hobregonoù-mañ, hag uhel o hed-tenn (betek 500 metr), pa ranke al listri-tarzher mont tost ouzh o sibl evit lezel o zorpedennoù da vont. Re wan e oa ar c'hartouchennoù .30-40 Krag implijet er Stadoù-Unanet, hag ijinet e voe ur munision nevez ennañ poultr divoged, ar 6 mm Lee Navy Roger Out, Le fusil Winchester-Lee Mod. 1895 de l'US Navy, Cibles n°658, miz Ebrel 2025, p. 81-85.

E 1894, an embregerezh Winchester, a oa neuze ar produour kartouchennoù pouezusañ e Norzhamerika, a ginnigas d'ar Stadoù-Unanet ur fuzuilh kambret evit ar munision nevez. Savet e oa he c'hulasenn dre adarmiñ linennek diwar ur sistem dibar breouet gant an armeurer James Paris Lee JOHN Jeff, Model 1895 Lee Navy Rifle: A Trailblazing Smallbore of Yesteryear, Rifle Shooter Mag, 25/02/2025 (lennet d'ar 17/08/2025). Asantet e voe gant ar morlu stadunanat ha degemeret er servij dindan an anv Lee Rifle, Model of 1895, Caliber 6mm. He c'harger diabarzh pemp tenn hag he gwikefre a ginnige ur galloud-tennañ uheloc'h evit armoù all ar mare.

 Implij 
Implijet e voe an arm er brezel a-enep Spagn (1898) ha Filipinez (1899-1902), e-lec'h ma tiskouezas bezañ fiziapl ha resis, met merzhet e voe e uze buan ar c'hanol hag e rizennoù abalmour da dizh uhel ar bannadelloù. Er memes koulz e oa bet gwellaet hed-tenn an dorpilhennoù tennet eus al listri-brezel, ha re bell e oant en emgannoù neuze evit bezañ tizhet gant armoù hiniennel. C'hoant ar gouarnamant stadunanat da heñvelaat an armoù implijet en e vorlu hag en e dirlu a lakaas an Navy da zilezel al Lee ha d'ober gant ar Krag-Jørgensen adalek 1899 POPENKER Maxim, Lee Navy M1895, Modern Firearms (lennet d'ar 17/08/2025), ha gant ar Springfield M1903 e 1911.

War-dro 20.000 skouerenn eus al Lee Navy a voe produet en holl gant Winchester betek 1902. 15.000 anezhe a voe pourveziet d'an US Navy. Ur pezh ral a-walc'h eo deuet da vezañ, ha priziet eo gant an dastumerien.

 Er sevenadur 
 Al Lee Navy M1895 a c'haller implijout er c'hoari video World of Guns: Gun Disassembly M1895 Lee Navy, IMFDB (lennet d'ar 17/08/2025).

 Levrlennadur 
  Eugene Myszkowski, The Winchester-Lee Rifle, Excalibur Publications, 1999, 96 p., ISBN 978-1880677155

 Daveennoù 

Rummad:Fuzuilhoù
Rummad:Armoù SUA